อังกฤษได้นายกใหม่แล้ว!! เป็นลุง Boris Johnson คนเดิม เงินปอนด์พุ่งทะยาน!! - FINNOMENA
ข่าวร้อนล่าสุดสำหรับเรื่อง Brexit หรืออนาคตของอังกฤษในตอนนี้ คงเป็นเรื่องของการเลือกตั้งชี้ชะตาที่เกิดขึ้นในวันนี้ ผลสรุปออกมาว่าพรรคที่ชนะการเลือกตั้งคือ “พรรคอนุรักษ์นิยม (Conservative)” ที่นำโดย Boris Johnson คนเดิมที่ดำเนินเรื่อง Brexit ต่อจาก Theresa May นั่นเอง ด้วยจำนวนทีนั่งที่ชนะอย่างขาดลอย และค่าเงินปอนด์ที่ปรับตัวขึ้นสูงขึ้น
13 ธ.ค. 2562

ข่าวร้อนล่าสุดสำหรับเรื่อง Brexit หรืออนาคตของอังกฤษในตอนนี้ คงเป็นเรื่องของการเลือกตั้งชี้ชะตาที่เกิดขึ้นในวันนี้ โดยมีผลสรุปออกมาเรียบร้อย ว่าพรรคที่ชนะการเลือกตั้งคือ “พรรคอนุรักษ์นิยม (Conservative)” ที่นำโดย Boris Johnson คนเดิมที่ดำเนินเรื่อง Brexit ต่อจาก Theresa May นั่นเอง
โดยพรรคอนุรักษ์นิยมมีจำนวนที่นั่งชนะพรรคคู่แข่งอย่างพรรคแรงงานขาดลอยไปถึง 363 ที่นั่งต่อ 203 ที่นั่งโดยประมาณ ณ เวลา 14.31 นาฬิกา วันที่ 13 ธันวาคม 2562 ซึ่งถึงแม้จำนวนที่นั่งจะเหลืออยู่เพียง 2 ที่นั่งที่รอการประกาศ แต่พรรคอนุรักษ์นิยมต้องการที่นั่งเพียง 326 ที่นั่งเพื่อชนะ
โดยจะมีนโยบายหลักดังนี้คือ
นำอังกฤษออกจากสหภาพยุโรป โดยผ่านการตัดสินในรัฐสภา โดยใช้ข้อตกลงเดิมที่ตนตกลงไว้เมื่อเดือนตุลาคม ข้อตกลงนี้เป็นข้อตกลงที่สานต่อมาจากอดีตนายกรัฐมนตรีหญิง Theresa May โดยเพิ่มข้อตกลงเกี่ยวกับเขตการค้าของชาวไอริชเข้าไป 
กู้ยืมมากขึ้นเพื่อที่จะลงทุนในระบบสาธารณูปโภคพื้นฐาน ผ่านนโยบายทางการคลังที่ผ่อนคลายและยืดหยุ่นมากขึ้น
ลงทุนเพิ่ม 44.7 พันล้านเหรียญดอลลาร์สหรัฐ ในระบบบริการสุขภาพแห่งชาติ (National Health Service) ทุกปี จนถึงปี 2023
นอกจากนั้นในวันนี้ค่าเงินปอนด์ต่อดอลลาร์ยังปรับตัวสูงขึ้น โดยปรับตัวขึ้นถึง 2.20% ณ เวลา 14.07 นาฬิกา วันที่ 13 ธันวาคม 2562 โดยราคาตํ่าสุดของวันอยู่ที่ 1.31630 ปอนด์ต่อดอลลาร์และราคาสูงสุด ณ ปัจจุบันอยู่ที่ 1.34459 ปอนด์ต่อดอลลาร์ ซึ่งหากเทียบกับค่าเงินบาทแล้วจะอยู่ที่ 40.60 บาทต่อปอนด์ ซึ่งถ้าเทียบกับเดือนกันยายนที่ผ่านมาเงินบาทต่อปอนด์จะอยู่ที่ 37.60 บาทต่อปอนด์ ซึ่งถือว่ามีการรับตัวขึ้นมามากพอประมาณ
หากใครคิดจะไปเรียนต่อหรือไปเที่ยวที่ประเทศอังกฤษอาจจะต้องเผชิญกับค่าจ่ายที่มากขึ้นเนื่องจากการแข็งค่าของค่าเงินปอนด์
อย่างไรก็ตามถือเป็นสัญญาณที่ดีของประเทศอังกฤษที่ค่าเงินปรับตัวสูงขึ้นซึ่งอาจมีผลจากความเชื่อมั่นที่มากขึ้นของนักลงทุน
  Sources:
https://www.theguardian.com/politics/ng-interactive/2019/dec/12/uk-general-election-2019-full-results-live-labour-conservatives-tories
https://edition.cnn.com/2019/12/12/uk/uk-election-results-2019-ge19-intl-gbr/index.html
  แท็ก:
แชร์บทความ:
ผู้เขียน
FINNOMENA
FINNOMENA Team เราอยากให้นักลงทุนที่ได้เข้ามาหาความรู้ ได้ปลดล็อค “ศักยภาพ” ในฐานะนักลงทุนให้ก้าวข้ามขีดจำกัดของตัวคุณเอง เพราะสุดท้ายแล้วเราเชื่อว่านักลงทุนที่จะประสบความสำเร็จไม่ใช่คนที่ลงทุนตามคำบอกของคนอื่น แต่คือนักลงทุนที่มีความรู้ความสามารถในการลงทุนด้วยตัวเองอย่างแท้จริง